arnastofnun/IGC-2024 huggingface dataset:
S-343/2008

Mál þetta, sem dómtekið var í dag, var höfðað með ákæru lögreglustjórans á höfuðborgarsvæðinu, dagsettri 25. mars 2008, gegn J-kk-þgf Þ-kk-þgf G-kk-þgf, kt. 000000-0000, [...], Hafnarfirði, ,,...fyrir eftirtalin hegningarlagabrot, framin í Hafnarfirði:

1. Eignaspjöll, með því að hafa að kvöldi mánudagsins 31. desember 2007, slegið hamri í rúðu á útihurð í verslun Samkaupa, Miðvangi 41, með þeim afleiðingum að hún brotnaði.

(M. 007-2007-100585)

Telst þetta varða við 1. mgr. 257. gr. almennra hegningarlaga nr. 19/1940.

2. Þjófnað, með því að hafa aðfararnótt þriðjudagsins 3. janúar 2008, á Hótel Hafnarfirði, Reykjavíkurvegi, stolið Whiskey flösku, 750 ml., að verðmæti kr. 4.050 og tveimur bjórdósum, 0,5 l og 33 cl., samtals að verðmæti kr. 450.

(M. 007-2008-591)

Telst þetta varða við 244. gr. almennra hegningarlaga.

Þess er krafist að ákærði verði dæmdur til refsingar.

Þá gerir Samkaup hf., kt. 000000-0000, kröfu um að J-kk-nf Þ-kk-nf G-kk-nf, kt. 000000-0000, verði dæmdur til greiðslu skaðabóta að fjárhæð kr. 127.200, ásamt vöxtum samkvæmt 8. gr. laga nr. 38/2001 um vexti og verðtryggingu, frá tjónsdegi, en síðan dráttarvaxta samkvæmt 9. gr. sömu laga, sbr. III. kafla laganna að liðnum mánuði frá dagsetningu kröfunnar til greiðsludags“.

Farið var með mál þetta samkvæmt 125. gr. laga nr. 19/1991 og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sitt og samþykkt framkomna bótakröfu Samkaupa hf.. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og er brot hans rétt heimfært til refsiákvæða í ákæru.

Ákærði á langan brotaferil að baki og hefur samkvæmt sakavottorði oft verið dæmdur í óskilorðsbundið fangelsi fyrir margs konar brot frá árinu 1991. Síðast var hann dæmdur 24. janúar 2008 í 3 mánaða fangelsi fyrir ávana- og fíkniefnabrot og þjófnað en þá var dæmd upp reynslulausn á 50 daga eftirstöðvum refsingar sem honum var veitt 5. nóvember 2006. Brot ákærða nú eru framin fyrir uppkvaðningu refsidómsins 24. janúar sl. Ber því að dæma honum hegningarauka fyrir þau brot. Ákærði hefur játað brot sín greiðlega og samþykkt bótakröfu. Að öllu framanrituðu virtu og með vísan til ákvæða 77. og 78. gr. almennra hegningarlaga nr. 19/1940 þykir refsing ákærða hæfilega ákveðin fangelsi í 30 daga.

Ákærði greiði Samkaupum hf. 127.200 krónur í skaðabætur ásamt vöxtum skv. 8. gr. laga nr. 38/2001 frá 31. desember 2007 til greiðsludags.

Engan sakarkostnað leiddi af málinu.

Af hálfu ákæruvaldsins flutti málið D-kvk-nf Ö-kvk-nf V-kvk-nf fulltrúi lögreglustjóra.

A-kvk-nf E-kvk-nf héraðsdómari kveður upp dóm þennan.

D ó m s o r ð:

Ákærði, J-kk-nf Þ-kk-nf G-kk-nf, sæti fangelsi í 30 daga.

Ákærði greiði Samkaupum hf. 127.200 krónur í skaðabætur ásamt vöxtum skv. 8. gr. laga nr. 38/2001 frá 31. desember 2007 til 29. maí sama ár en með dráttarvöxtum samkvæmt 9. gr. sömu laga frá þeim degi til greiðsludags.

Engan sakarkostnað leiddi af málinu.

A-kvk-nf E-kvk-nf

Rétt endurrit staðfestir.

Skrifstofa Héraðsdóms Reykjaness 29.04.2008.
S-345/2008

Mál þetta, sem dómtekið var 11. þessa mánaðar, hefur lögreglustjórinn á Suðurnesjum höfðað með ákæru útgefinni 19. mars 2008 á hendur ákærða, Ó-kk-þgf H-kk-þgf, kt. 000000-0000, Fífumóa 1d, Reykjanesbæ, fyrir umferðarlagabrot með því að hafa síðdegis 11. apríl 2007 ekið bifhjólinu AV 731 eftir Hafnargötu, Reykjanesbæ, sviptur ökurétti og án ökuréttinda til að aka bifhjóli, en hjólið lenti á bifreiðinni UM 780, sem beygt var í veg fyrir hjólið og hlaut ákærði við það fótbrot.

Háttsemi ákærða er í ákæru talin varða við 1. mgr. 48. gr., sbr. 100. gr. umferðarlaga nr. 50/1987 og er þess krafist að ákærði verði dæmdur til refsingar.

I.

Ákærði hefur fyrir dómi skýlaust viðurkennt að hafa gerst sekur um þá háttsemi, sem honum er gefin að sök í ákæru. Telst sannað með þeirri játningu og framkomnum sakargögnum að öðru leyti að ákærði hafi, síðdegis 11. apríl 2007, ekið bifhjólinu AV 731 eftir Hafnargötu, Reykjanesbæ, sviptur ökurétti og án ökuréttinda til að aka bifhjóli. Er verknaður ákærða þar réttilega heimfærður til 1. mgr. 48. gr. umferðarlaga.

II.

Ákærði gekkst undir sektarrefsingu, 80.000 króna sekt á árinu 2005 fyrir akstur sviptur ökurétti og hraðakstur. Þann 15. febrúar 2007 gekkst ákærði aftur undir sektarrefsingu, 100.000 króna sekt, fyrir akstur sviptur ökurétti. Þann 21. febrúar 2007 var ákærði dæmdur í 180.000 króna sekt fyrir sviptingarakstur. Brot ákærða samkvæmt dóminum voru framin áður en hann gekkst undir sáttina 15. febrúar 2007. Ber því að líta ábrot ákærða samkvæmt sáttinni 15. febrúar og samkvæmt dóminum 21. sama mánaðar sem eitt brot. Telst brot ákærða nú á 1. mgr. 48. gr. umferðarlaga vera þriðja brot hans. Samkvæmt því þykir refsing hans nú hæfilega ákveðin fangelsi í 30 daga.

Dæma ber ákærða til að greiða þóknun skipaðs verjanda síns, O-kk-ef E-kk-ef hdl., sem þykir hæfilega ákveðin 55.000 krónur. Við ákvörðun þóknunar hefur verið tekið tillit til virðisaukaskatts.

F-kk-nf H. A-kk-nf héraðsdómari kveður dóminn upp.

D ó m s o r ð :

Ákærði, Ó-kk-nf H-kk-nf, sæti fangelsi í 30 daga.

Ákærði greiði þóknun skipaðs verjanda síns, O-kk-ef E-kk-ef héraðsdómslögmanns, 55.000 krónur.

F-kk-nf H. A-kk-nf
S-463/2008

Mál þetta, sem dómtekið var 18. júní sl., er höfðað með ákæru lögreglustjórans á höfuðborgarsvæðinu 8. apríl 2008 gegn B-kk-þgf H-kk-þgf, kt. 000000-0000, Hamrabyggð 20, Hafnarfirði, ,,fyrir brot á lögum um eftirlit með skipum, lögum um vaktstöð siglinga, lögum um atvinnuréttindi skipstjórnarmanna og áhafnalögum með því að hafa sem skipstjóri á Fagurey HF-21, skipaskrárnúmer 1499, 28,83 brúttórúmlesta fiskiskipi með 220 kW vél, eftir að hann lagði skipinu úr höfn í Grindavík aðfaranótt miðvikudagsins 13. júní 2007 um kl. 3:35, siglt skipinu út fyrir hafsvæði það sem haffærisskírteini skipsins veitti því heimild til að sigla á, vanrækt að tilkynna um ferðir skipsins á fullnægjandi hátt og verið með skipið vanmannað vegna þess að stýrimann vantaði þar sem ekki var landað daglega og vélgæslumann vantaði eftir að útiveran var orðin 36 klst. en lögreglan kom að skipinu föstudaginn 15. júní um kl. 11:00 þar sem það var á leið til hafnar 8 til 9 sjómílur vestur af Hafnarfirði.

Telst þetta varða við 1. mgr. 9. gr., sbr. 1. tl. 17. gr. og 29. gr., laga um eftirlit með skipum nr. 47/2003 og 7. mgr. 28. gr., sbr. 30. gr., reglugerðar um vaktstöð siglinga og eftirlit með umferð skipa nr. 672/2006, sbr. 1. mgr. 18. gr. laga um vaktstöð siglinga nr. 41/2003 og 15. gr. laga um áhafnir íslenskra fiskiskipa, varðskipa, skemmtibáta og annarra skipa nr. 30/2007, 1. mgr. 6. gr., sbr. 1. mgr. 18. gr., laga nr. 41/2003, sbr. b- og c-liði 1. mgr. 29. gr. reglugerðar nr. 672/2006, c-lið I. 4. gr., sbr. 3. mgr. 1. gr. og 1. mgr. 22. gr., laga um atvinnuréttindi skipstjórnarmanna á íslenskum skipum nr. 112/1984, sbr. 1. gr. laga nr. 62/1995, sbr. nú b-lið 1. mgr. 12. gr., 15. og 20. gr. laga nr. 30/2007, og 3. mgr. ákvæðis til bráðabirgða, sbr. 1. mgr. 15. gr., í lögum um áhafnir íslenskra farþegaskipa og flutningaskipa nr. 76/2001, sbr. 3. mgr. 1. gr. laga nr. 112/1984 og 1. gr. laga nr. 62/1995, sbr. nú 3. mgr. 12. gr., 15. og 20. gr. laga nr. 30/2007.”

Þess er krafist að ákærði verði dæmdur til refsingar.

Með skýlausri játningu ákærða þykir sannað að hann hafi framið brot þau sem honum er gefin að sök og réttilega eru færð til refsiákvæða í ákæru.

Á árinu 1994 hlaut ákærði tvo fangelsisdóma. Ákærði hlaut dóm 19. júní 2003 fyrir brot gegn 1. mgr. 157. gr. almennra hegningarlaga og gegn lögum um ávana- og fíkniefni. Þann 15. febrúar 2008 hlaut ákærði fangelsisdóm í 18 mánuði fyrir brot gegn 173 a. gr. almennra hegningarlaga. Dómur þessi var kveðinn upp eftir að brot ákærða í þessu máli voru framin. Verður því að dæma málið eftir 78. gr. almennra hegningarlaga. Með tilliti til þess að ákærði hlaut fangelsisdóm í 18 mánuði þykir rétt að honum verði ekki gerð sérstök refsing núna. Ákærði greiði kostnað sakarinnar sem er málsvarnarlaun skipaðs verjanda hans, S-kk-ef A-kk-ef S-kk-ef hrl., 60.000 krónur.

G-kk-nf A-kk-nf héraðsdómari kveður upp dóm þennan.

Dómsorð:

Ákærða, B-kk-þgf H-kk-þgf, er ekki gerð sérstök refsing í þessu máli.

Ákærði greiði kostnað sakarinnar sem er málsvarnarlaun skipaðs verjanda ákærða, S-kk-ef A-kk-ef S-kk-ef hrl., 60.000 krónur.

G-kk-nf A-kk-nf

Rétt endurrit staðfestir

Héraðsdómur Reykjaness 26. júní 2008.
S-564/2008

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 6. maí 2008, á hendur K-kk-þgf A-kk-þgf S-kk-þgf, kt. [...], Álfaskeiði 82, Hafnarfirði, fyrir gripdeild, með því að hafa mánudaginn 21. maí 2007, í verslun Fjarðarkaups í Hafnarfirði, hrifsað til sín 44.000 krónur úr sjóðvél verslunarinnar og hlaupið út úr versluninni með umrædda fjármuni í fórum sínum.

Er þetta talið varða við 245. gr. almennra hegningarlaga nr. 19/1940 og þess er krafist að ákærði verði dæmdur til refsingar.

Ákærði krefst þess að honum verði gerð vægasta refsing er lög leyfa.

Farið var með mál þetta samkvæmt 125. gr. laga nr. 19/1991 um meðferð opinberra mála og var það tekið til dóms án frekari sönnunarfærslu er sækjanda og ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sitt. Sannað er með játningu ákærða og rannsóknargögnum málsins að hann er sekur um þá háttsemi sem honum er gefin að sök og er brot hans rétt heimfært til refsiákvæða í ákæru.

Ákærði er fæddur í júní 1981. Samkvæmt sakavottorði ákærða gekkst hann með lögreglustjórasátt undir greiðslu sektar og sviptingu ökuréttar fyrir umferðarlagabrot á árinu 2002. Á árunum 2003 og 2004 gekkst hann með sama hætti undir greiðslu sekta fyrir fíkniefnalagabrot og á árinu 2005 með viðurlagaákvörðun vegna umferðarlagabrots. Hinn 4. janúar 2006 var hann dæmdur í 30 daga fangelsi, skilorðsbundið í 2 ár, og 138.000 króna sekt vegna fíkniefnalagabrots, brots gegn 155. gr. almennra hegningarlaga og umferðarlagabrots. Auk þess var hann sviptur ökuréttindum í 2 ár. Hinn 13. mars 2006 var ákærði dæmdur í 45 daga fangelsi, skilorðsbundið í 2 ár, og 120.000 króna sekt, vegna brota á sömu lögum, sem framin voru áður en framangreindur dómur féll 4. janúar. Með viðurlagaákvörðun 12. september 2007 var honum gerð 160.000 króna sekt fyrir umferðarlagabrot og hann sviptur ökurétti í 18 mánuði. Þá var hann með dómi 16. nóvember 2007 dæmdur til að greiða 30.000 króna sekt fyrir brot gegn 244. gr. almennra hegningarlaga, sem framið var 20. maí 2007. Skilorðsdómur ákærða var látinn haldast. Brot það sem ákærði er nú sakfelldur fyrir var framið fyrir uppkvaðningu síðasta dóms. Skilorðsdómur ákærða verður látinn haldast og refsing ákveðin eftir 78. gr. almennra hegningarlaga. Ákærði hefur skýlaust játað brot sitt og fyrir liggur að eftir að ákærði framdi það hefur hann lokið langri meðferð vegna fíkniefnaneyslu. Þykir refsing ákærða hæfilega ákveðin 80.000 króna sekt sem honum ber að greiða í ríkissjóð innan fjögurra vikna frá birtingu dóms þessa að telja, en vararefsing skal vera 6 daga fangelsi.

Dóm þennan kveður upp S-kvk-nf B-kvk-nf héraðsdómari.

D ó m s o r ð:

Ákærði, K-kk-nf A-kk-nf S-kk-nf, greiði 80.000 króna sekt til ríkissjóðs innan fjögurra vikna frá birtingu dóms þessa að telja, en sæti ella fangelsi í 6 daga.

S-kvk-nf B-kvk-nf
S-706/2008

Mál þetta, sem dómtekið var í dag, hefur lögreglustjórinn á Suðurnesjum höfðað með ákæru útgefinni 26. júní 2008 á hendur ákærðu A-kvk-þgf N-x-x P-x-x, rúmenskum ríkisborgara og A-x-x A-kk-þgf T-kvk-þgf, rúmenskum ríkisborgara, fyrir tilraun til fjársvika, með því að hafa sunnudaginn 18. maí 2008, í sameiningu haft í vörslum sínum 60 óútfyllt kort, samskonar og greiðslukort sem höfðu að geyma afrit af segulrönd fyrir gild greiðslukort frá Evrópu í því skyni að nota þau hér á landi til að ná út fé með notkun þeirra en kærðu komu til landsins á farseðlum sem greiddir voru með Mastercardgreiðslukorti með númerinu 5527-2218-2778-1191 og notað í heimildarleysi án samþykkis lögmæts handhafa kortsins sem hafði frumeintak þess í fórum sínum.

Háttsemi ákærðu er talin varða við 248. gr., sbr. 1. mgr. 20. gr. almennra hegningarlaga nr. 19/1940.

Mál þetta er dæmt sem játningarmál samkvæmt heimild í 125. gr. laga nr. 19/1991, um meðferð opinberra mála, en með skýlausri játningu ákærðu, sem er í samræmi við önnur gögn málsins, telst sannað að þau hafi gerst sek um tilraun til fjársvika eins og í ákæru greinir. Háttsemi ákærðu er réttilega færð til refsiákvæðis í ákæru.

Hvorugt ákærðu hefur áður sætt refsingu svo vitað sé. Með hliðsjón af því svo og hreinskilnislegri játningu ákærðu, ungum aldri þeirra og að um tilraun til brots var að ræða þykir refsing hvors þeirra hæfilega ákveðin fangelsi í 35 daga. Refsingu beggja skal koma til frádráttar með fullri dagatölu 18 daga gæsluvarðhald sem þau sættu.

Dæma ber ákærða A-x-x N-x-x P-x-x til að greiða þóknun skipaðs verjanda síns, Á-kk-ef J-kk-ef héraðsdómslögmanns, sem þykir hæfilega ákveðin 475.000 krónur að meðtöldum virðisaukaskatti.

Dæma ber ákærðu A-x-x A-kvk-nf T-x-x til að greiða þóknun skipaðs verjanda síns, U-kk-ef S-kk-ef B-kk-ef héraðsdómslögmanns, sem þykir hæfilega ákveðin 425.000 krónur að meðtöldum virðisaukaskatti.

F-kk-nf H. A-kk-nf héraðsdómari kveður dóminn upp.

Dómsorð:

Ákærði A-x-x N-x-x P-x-x sæti fangelsi í 35 daga, en refsingunni til frádráttar skal koma með fullri dagatölu 18 daga gæsluvarðhald er ákærði sætti.

Ákærða A-kvk-nf A-kvk-nf T-x-x sæti fangelsi í 35 daga, en refsingunni til frádráttar skal koma með fullri dagatölu 18 daga gæsluvarðhald er ákærða sætti.

Ákærði A-x-x N-x-x P-x-x greiði þóknun skipaðs verjanda síns, Á-kk-ef J-kk-ef héraðsdómslögmanns, 475.000 krónur.

Ákærða A-kvk-nf A-kvk-nf T-kvk-nf greiði þóknun skipaðs verjanda síns, U-kk-ef S-kk-ef B-kk-ef héraðsdómslögmanns, 425.000 krónur.

F-kk-nf H. A-kk-nf

Rétt endurrit staðfestir

Héraðsdómur Reykjaness 27.06.2008.
S-722/2008

Mál þetta, sem dómtekið var 4. þessa mánaðar, höfðaði lögreglustjórinn á Suðurnesjum með ákæru útgefinni 2. júlí 2008 á hendur ákærðu, J-x-x E-x-x H-x-x W-x-x v-x-x B-x-x, hollenskum ríkisborgara og T-x-x R-x-x E-x-x, hollenskum ríkisborgara, fyrir brot gegn lögum um ávana- og fíkniefni, með því að hafa þriðjudaginn 17. júní 2008, í sameiningu flutt til landsins með flugi nr. FI-503 frá Amsterdam, Hollandi, í sölu- og dreifingarskyni, samtals 300,18 g af kókaíni sem geymd voru í hitabrúsa í ferðatösku ákærðu J-x-x.

Í ákæru er háttsemi ákærðu talin varða við 2., sbr. 5. og 6. gr. laga um ávana- og fíkniefni nr. 65/1974, sbr. lög nr. 60/1980, sbr. lög nr. 13/1985 og lög nr. 68/2001.

Þess er krafist að ákærðu verði dæmd til refsingar og til að sæta upptöku á 300,18 g af kókaíni, samkvæmt heimild í 6. mgr. 5. gr. laga um ávana- og fíkniefni nr. 65/1974, sbr. lög nr. 10/1997, sbr. 2. mgr. 14. gr. reglugerðar nr. 233/2001.

Mál þetta er tekið til dóms og dæmt sem játningarmál samkvæmt heimild í 125. gr. laga nr. 19/1991 um meðferð opinberra mála, en með skýlausri játningu ákærðu, sem er í samræmi við önnur sakargögn, þykir sannað að ákærðu hafi gerst sek um þá háttsemi sem þeim er gefin að sök í ákæru og þar er réttilega færð til refsiákvæða.

Ákærðu hafa ekki áður sætt refsingu svo vitað sé. Ákærðu hafa fyrir dómi og hjá lögreglu játað brot sitt greiðlega og verið samvinnuþýð við rannsókn málsins.

Að þessu virtu þykir refsing hvors ákærðu hæfilega ákveðin 10 mánaða fangelsi og komi gæsluvarðhald sem hvort þeirra hefur sætt frá 18. júní 2008 til dagsins í dag refsingu ákærðu til frádráttar með fullri dagatölu. Ákærðu skulu sæta upptöku á 300,18 g af kókaíni með vísan til 6. mgr. 5. gr. laga um ávana- og fíkniefni nr. 65/1974, sbr. lög nr. 10/1997, sbr. 2. mgr. 14. gr. reglugerðar nr. 233/2001.

Dæma ber ákærðu J-x-x E-x-x H-x-x W-x-x v-x-x B-x-x til að greiða þóknun skipaðs verjanda síns, Á-kk-ef J-kk-ef héraðsdómslögmanns 350.000 og er þá meðtalinn virðisaukaskattur.

Dæma ber ákærða T-x-x R-x-x E-x-x til að greiða þóknun skipaðs verjanda síns, B-kk-ef H-kk-ef héraðsdómslögmanns 350.000 og er þá meðtalinn virðisaukaskattur.

Annan sakarkostnað að fjárhæð 338.465 krónur greiði ákærðu in solidum.

F-kk-nf H. A-kk-nf héraðsdómari kveður upp dóm þennan.

DÓMSORÐ:

Ákærða, J-x-x E-x-x H-x-x W-x-x v-e-x B-x-x, sæti fangelsi í 10 mánuði. Refsingunni til frádráttar komi með fullri dagatölu gæsluvarðhald sem hún hefur sætt frá 18. júní 2008 til dagsins í dag.

Ákærði, T-x-x R-x-x E-x-x, sæti fangelsi í 10 mánuði. Refsingunni til frádráttar komi með fullri dagatölu gæsluvarðhald sem hann hefur sætt frá 18. júní 2008 til dagsins í dag.

Ákærðu sæti upptöku á 300,18 g af kókaíni.

Ákærða J-kvk-nf E-kvk-nf H-x-x W-x-x v-x-x B-x-x greiði þóknun skipaðs verjanda síns, Á-kk-ef J-kk-ef héraðsdómslögmanns 350.000 krónur.

Ákærði T-x-x R-x-x E-x-x greiði þóknun skipaðs verjanda síns, B-kk-ef H-kk-ef héraðsdómslögmanns 350.000 krónur.

Ákærðu greiði in solidum annan sakarkostnað, 338.465 krónur.

F-kk-nf H. A-kk-nf

Rétt endurrit staðfestir

Héraðsdómur Reykjaness 07.07.2008.
S-72/2008

Mál þetta, sem dómtekið var fyrr í dag, er höfðað með ákæru lögreglustjórans á Suðurnesnum, dagsettri í dag, á hendur A-x-x J-x-x, ríkisborgara Sierra Leone, fæddum 5. september 1972 í Freetown, Sierra Leone, búsettum í Mílanó, Ítalíu., ,,fyrir skjalafals, með því að hafa mánudaginn 28. janúar 2008 eftir komu til Keflavíkurflugvallar með flugi frá Osló framvísað í blekkingarskyni hjá landamæraeftirliti lögreglu í tollsal fölsuðu nígerísku vegabréfi nr. A2892939 með útgáfudag 15. mars 2006 á nafn ákærða.

Telst þetta varða við 1. mgr. 155. gr. almennra hegningarlaga nr. 19, 1940.

Þess er krafist að ákærði verði dæmdur til refsingar.“

Farið var með mál þetta samkvæmt 125. gr. laga nr. 19/1991 og var það tekið til dóms án frekari sönnunarfærslu er sækjanda og ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sitt. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök í ákæru og eru brot hans þar rétt heimfærð til refsiákvæðis.

Við ákvörðun refsingar ákærða verður litið til þess að vegabréf eru opinber skilríki, sem miklu skiptir að treysta megi í samskiptum manna og þjóða. Samkvæmt 1. mgr. 155. gr. almennra hegningarlaga skal það metið refsingu til þyngingar ef falsað skjal er notað sem opinbert skjal. Ekkert liggur fyrir um að hann hafi áður gerst sekur um refsiverða háttsemi. Með hliðsjón af framangreindu þykir refsing ákærða hæfilega ákveðin fangelsi í 30 daga. Með vísan til þess hvers eðlis brot ákærða er og þegar litið er til almennra varnaðaráhrifa refsinga þykja ekki efni til að skilorðsbinda refsingu hans.

Ákærði greiði allan sakarkostnað málsins sem er málsvarnarlaun skipaðs verjanda síns, U-kk-ef B-kk-ef hdl. sem teljast hæfilega ákveðin 124.500 krónur að meðtöldum virðisaukaskatti auk ferðakostnaðar að fjárhæð 5.863 krónur.

Af hálfu ákæruvaldsins flutti málið S-kk-nf L-kk-nf fulltrúi lögreglustjórans á Suðurnesjum.

S-kk-nf S-kk-nf héraðsdómari kveður upp dóm þennan.

D ó m s o r ð:

Ákærði, A-x-x J-x-x sæti fangelsi í 30 daga.

Ákærði greiði allan sakarkostnað málsins sem er málsvarnarlaun skipaðs verjanda hans, U-kk-ef B-kk-ef hdl. 124.500 krónur að meðtöldum virðisaukaskatti auk ferðakostnaðar að fjárhæð 5.863 krónur.

S-kk-nf S-kk-nf

Rétt endurrit staðfestir.

Héraðsdómi Reykjaness 1.2.2008.
S-734/2008

Mál þetta, sem dómtekið var í dag, er höfðað með ákæru útgefinni af lögreglustjóranum á Suðurnesjum 10. júlí 2008 á hendur T-kk-þgf V-kk-þgf K-kk-þgf, kt. […], Heiðmörk 2a, Selfossi, fyrir umboðssvik með því að hafa 14. og 15. nóvember 2007 svikið út vörur og peninga með óheimilli notkun debetkorts á reikning nr. […], í eigu M-x-x R-x-x W-x-x, kt. […], sem ákærði kveðst hafa fundið, og þannig bundið eiganda kortsins til greiðslu fjárhæða sem hér greinir:

1. Með 20.000 króna úttekt úr hraðbanka í Kaupþingi, Reykjanesbæ, hinn 14. nóvember 2007 og notað við það ofangreint debetkort.

2. Með því að kaupa vörur hjá Bensínorkunni fyrir 4.465 krónur hinn 14. nóvember 2007 og notað við það ofangreint debetkort.

3. Með því að kaupa vörur hjá Olís, Norðlingaholti, fyrir 2.424 krónur hinn 14. nóvember 2007 og greiða fyrir þær með ofangreindu debetkorti.

4. Með því að kaupa vörur hjá Olís, Norðlingaholti, fyrir 438 krónur hinn 14. nóvember 2007 og greiða fyrir þær með ofangreindu debetkorti.

5. Með því að kaupa vörur hjá Olís, Norðlingaholti, fyrir 10.810 krónur hinn 14. nóvember 2007 og greiða fyrir þær með ofangreindu debetkorti.

6. Með því að hafa 15. nóvember 2007 tekið út úr hraðbanka í Landsbankanum, Háaleitisbraut, samtals 10.000 krónur, með tveimur færslum, 5.000 krónum hvorri, og notað við það ofangreint debetkort.

Þetta er talið varða við 249. gr. almennra hegningarlaga nr. 19/1940.

Þess er krafist að ákærði verði dæmdur til refsingar.

Ákærði sótti ekki þing og boðaði ekki forföll en í fyrirkalli, sem var gefið út 2. september 2008 og birt honum 23. s.m., var tekið fram að yrði ekki sótt þing að forfallalausu gæti hann búist við að dómur yrði lagður á málið að honum fjarstöddum, sbr. 1. mgr. 126. gr. laga nr. 19/1991 um meðferð opinberra mála.

Dómurinn telur þannig sannað, með vísan til ofanritaðs og gagna málsins að öðru leyti, að ákærði hafi framið þá háttsemi sem ákært er út af og er brot ákærða rétt heimfært til refsiákvæða í ákærunni.

Ákærði er fæddur í janúar 1990. Samkvæmt sakavottorði hans hefur hann ekki áður gerst sekur um refsiverða háttsemi. Með vísan til 1. mgr. 256. gr. almennra hegningarlaga þykir refsing ákærða hæfilega ákveðin 60.000 króna sekt í ríkissjóð, sem greiðist innan fjögurra vikna frá uppkvaðningu dómsins, en vararefsing skal vera fangelsi í 6 daga.

Dóm þennan kveður upp S-kvk-nf B-kvk-nf héraðsdómari.

D ó m s o r ð:

Ákærði, T-kk-nf V-kk-nf K-kk-nf, greiði 60.000 krónur í sekt til ríkissjóðs innan fjögurra vikna frá uppkvaðningu dóms þessa, en sæti ella fangelsi í 6 daga.

S-kvk-nf B-kvk-nf